Jakob Hellman

Lars Jakob Olov Hellman (født 20. oktober 1965 i Stockholm) er en svensk sanger, gitarist og låtskriver. Han fikk stor oppmerksomhet i 1989 med debutalbumet …och stora havet, som dog ikke fikk noen oppfølger før 2021. Hellman har blitt definert som en "visepopartist" og Dagens Nyheter beskrev ham i 2020 som et "popikon".

Karriere 
Hellman er født i Stockholm, men oppvokst i Vuollerim i Lappland. Han var i begynnelsen av 1980-tallet med i bandet Ampere og spilte i midten av samme årtier i bandet Fortune fra Falun, der han blant annet skrev og sang låten "Hesitation".

Hellmans musikk består i hovedsak av tradisjonell pop-rock med selvskrevne tekster på svensk. Han gjorde stor suksess i Sverige med debutalbumet ...och stora havet som ble sluppet i februar 1989, der bl.a. sangene «Vara vänner» og «Hon har ett sätt» tilhørte høydepunktene. Han vant to Grammis-statuetter, først i 1988 som årets nykommer, siden i 1990 som årets mannlige artist. I 2003 ble debutskiva kåret til det beste svenske musikkalbumet noensinne av magasinet Nöjesguidens lesere.

Suksessen til tross fulgte Hellman ikke opp med flere musikkalbum etter ...och stora havet. Han opptrådte på hyllestplater til bl.a. Cornelis Vreeswijk og Evert Taube, og gjennomførte et fåtall turneer fra slutten av 1990-tallet, men nyskrevet musikk av ham selv uteble. I oktober 2020 slapp han sin første selvskrevne musikk på over 30 år, med den digitale dobbeltsingelen «Jag kan inte säga hejdå till dig» / «När jag går in nånstans och känner mig utanför», og hans andre studioalbum Äntligen borta ble sluppet 8. januar 2021 hos Universal Music.

Privatliv 
Jakob Hellman giftet seg med Karolina Hellman (født Svensson) i S:t Petri kyrka (Malmö) 19 juli 2014. Hellman bor med sin kone og to barn i Palma på Mallorca, der Karolina jobber som prest.

Betydning 
På tross av, eller kanskje takket være, at Hellman i flere tiår ikke fulgte opp med noen flere plater etter debuten, og tross sine relativt fåtallige opptredener, har Hellman hatt en stor innflytelse på svensk musikk og en bred skare med fans. Da Aftonbladet 1999 listet opp århundrets femti beste svenske artister, kom Hellman på 21:a plass. 1997 ble albumet …och stora havet stemt fram som "det beste svenske albumet gjennom tidene" i magasinet Nöjesguiden.

Diskografi

Album 
 1989 - …och stora havet
 2021 - Äntligen borta

Singler 
 1988 - «Tåg» / «Som jag vill»
 1989 - «Vara vänner» / «Vägar hem»
 1989 - «Hon har ett sätt» / «Hon väntar på mej»
 2020 - «Jag kan inte säga hej då till dig» / «När jag går in nånstans och känner mig utanför»

Som medvirkende musiker 
 1988 - «Tältet» av Cornelis Vreeswijk på albumet Den flygande holländaren
 1990 - «Fritiof och Carmencita» og «Tango i Nizza» av Evert Taube på albumet Taube
 1991 - «Tusen dagar härifrån» med Perssons Pack på albumet Äkta hjärtan
 1995 - «We Aim to Please», koring på Brainpools album Painkiller
 2005 - «Lenas visa» og «Mina båtar» av Olle Adolphson på albumet Dubbeltrubbel
 2006 - «Du min vän» framført sammen med Nina Ramsby & Martin Hederos på albumet Jazzen
 2011 - «Utan er»" framført sammen med Magnus Ekelund på albumet Svart Flagg
 2019 - «Mitt elixir» framført sammen med Kitok på albumet Inland Empire

Referanser

Eksterne lenker 
 
 

Svenske gitarister
Svenske låtskrivere
Svenske sangere